Народно читалище „Светлина-1967” село Гълъбово, област Смолян

**Д О К Л А Д**

За работата на Народно Читалище „Светлина-1967”- село Гълъбово, община Баните, област Смолян през 2020 година.

Основната дейност в читалището е библиотечната. В края на 2020 година библиотечния фонд е 4258 тома. През 2020 година сме набавили 40 библиотечни единици: 37 броя книги дарение. Периодичните издания за 2020 г.са – „Отзвук”, ”Читалищен вестник” и „Вкусотии в чинии”. Общинската организация на БСП ни абонира и за вестник „Дума”, за което им благодарим.

Читателите за годината са 81, от които до 14 години са 41. Посещенията са 1143, от които за дома – 609, в читалня – 309, а за интернет 209 и за културни мероприятия 4. Раздадени библиотечни единици - 805 тома. Библиотеката се развива като съвременен информационен център благодарение на Програма „Глобални библиотеки – България” и в последствие Фондация „Глобални библиотеки”. От Регионална библиотека получаваме културен календар за всички бележити дати, годишнини и видни личности, които отбелязваме в библиотеката с изложби и кътове според възможностите на библиотечния фонд. В библиотеката се съхраняват всички издания, които съдържат данни за миналото и настоящето на родния край. Ежедневно се предоставят услуги и безплатен интернет за всички възрастови групи. Участието в посочените по горе дейности допринасят за превръщането на библиотеката в желано място за прекарване на свободното време, получаване на информация от различно естество, придобиване на основни умения за деца, родители и възрастни. Привличане на нови читатели и посетители в библиотеката и „раждане” на интересни инициативи сред местната общност. Библиотекарката Виолета Младенова Караасенова през 2020 година излезна в пенсия и от 01.07.2020 година беше назначена на нейно място Илинка Илчева Димитрова.

Народно читалище „Светлина-1967” работи активно за постигане на добри резултати във връзка стратегията за „ Учене през целия живот”.

През 2020 година поради пандемията имаме едно онлайн участие на Станимир Михайлов с гайдарска сюита в Тринадесетия национален събор за автентичен фолклор „ОТ ИЗВОРА” с. Труд – 2020 г.

В населеното място отбелязахме „Баба Марта” и „Деня на самодееца” с изработване и връзване на мартеници. На 8-ми Март „Празника на мама” в детската градина се изнася литературно- музикална програма от децата, а вечерта майките празнувахме в читалището – клуба на ловджиите.

Деня на „Народните Будители” отбелязваме в библиотеката с изложба на видни личности и техни произведения.

Коледа и Нова година – отбелязахме с изложба на рисунки от ученици в читалището и поради пандемията тези празници бяха отпразнувани в семейна среда с най-близките хора. В читалището се води Летописна книга, в която се вписват всички Чествания, Годишнини и Бележити събития станали в населеното място.

Читалищното Настоятелство през 2020 година е провело 5 заседания, едно Отчетно и едно Отчетно-изборно събрание. Тук е мястото да отбележим, че през 2020 година имахме нова пререгистрация, поради излизане в пенсия на досегашният Секретар-библиотекар Виолета Младенова Караасенова и назначаване на новия Илинка Илчева Димитрова. Субсидията и за 2020 година беше недостатъчна за развитието на читалищната дейност.

09.02.2021г. От Читалищното настоятелство

с. Гълъбово Председател:…………………………..

/В. Караасенова/

**С П И С Ъ К**

На читалищното настоятелство и Проверителната комисия при НЧ „Светлина-1967“ село Гълъбово, общ. Баните, обл. Смолян

Читалищното настоятелство:

1. Виолета Младенова Караасенова – Председател
2. Златка Николова Димитрова – член
3. Веселина Асенова Станчева – член

Пороверителна комисия:

1. Надя Чавдарова Попова – Председател
2. Живко Цветанов Пашов – член
3. Райчо Митков Димитров – член

11.02.2021г.

с. Гълъбово